Asarag-a, ay yettwassuddsen deg yijifeṛ n Usmanay Wis 10 n Tduli n Tillumẓa Tawnirit yernu d tin aydeg derwen 150 n yimedrawen iwerdaniyen, d tadyant aydeg d-ssummlent tmagliwin iderwen « irkaḍen ufḍiḥen » ay tgen yiduba ihersanen imeṛṛukiyen deg yigelluyen iwniriyen yettwawedgen mgal yiɣermanen iwniriyen ur yesɛin ayen ayyes ara mezɣen iman-nsen.
Salha Thouabta, yellan d agensas n tmagla tafalesṭinit, tetter-it Tnegga n Yisalan n Zzayer, yernu yessenfali-d, s yisem n tesfift n Ɣezza, tamsetlelt-nnes « taruwtilt d tmagdezt » d uɣref awniri d umennuɣ-nnes ɣef tlelli d uzarug.
Iwekked-d dakken netta « yemsetlal d yimeɣnasen iwniriyen deg yigelluyen yellan ddaw uwdag ameṛṛuki, yernu iɣallen ihersanen imeṛṛukiyen ttgen tijrimin mgal yimeɣnasen-a, rekkḍen-asen izerfan-nsen yernu ttabẓen-ten abbaẓ aramek ».
« Nefles s tidet s umennuɣ uzrif n uɣref awniri i lmend n temsalt-nnes tuɣdimt d tuzrift yernu nettwasseqneɛ dakken kra n wass, aɣref awniri ad d-yekkes tilelli d uzarug-nnes deg wakal-nnes », ɣef wakken ay d-iwekked ugensas-a afalesṭini am wakken ay d-iger tiɣri i umɣiwan agraɣlan akken ad yemmesten aɣref awniri yeddren deg yigelluyen ay tewdeg Meṛṛuk yernu ad yesmasi iduba imeṛṛukiyen ɣef tejrimin ay gan mgal yiɣermanen iwniriyen yellan war amzaɣ.
kab_Latn kab_Latn kab_Latn kab_Latn